Aserbajdsjansk natur

**Aserbajdsjansk natur** forandrar seg etter tilhøva i høglandet og låglandet. Landet har Kaspihavet i aust, fjellkjeda Store Kaukasus og Talysj-fjella i nord og aust og Litle Kaukasus i vest. Elles er mykje av landet slettelandskap med eit nokså tørt klima.

I låglanda og dei lågare delane av fjellandskapet er landskapet steppe eller halvørken. Her finst det dyr som gaselle, sjakal og hyene.

I Lenkoran-regionen og i fjella finst det skog av bøk, eik og furu. Lenger opp i fjella går vegetasjonen over til alpin tundra.
Her lever det kaukasushjort, rådyr, visent, gemse, villsvin, brunbjørn, gaupe og sjeldne leopardar.

Sidan 2003 har landet fått 10 nasjonalparkar: Abşeron, Ağ göl, Altıağac, Gizilaghaj, Göygöl, Hirkan, Samur-Yalama, Şahdağ, Şirvan og Zəngəzur. Det finst også ei rekkje naturreservat, som til saman omfattar rundt 2,5 % av landet.

Karabakh-hesten er eit nasjonalsymbol for landet. Han er knytt til Karabakh-regionen, og reflekterer grasslettene i landet og det tradisjonelle nomadiske livet til aserbajdsjanarar. 

Kongeørn held til i fjellområde som Nakhitsjevan. Fuglen er ein gjengangar på frimerke og kort frå Aserbajdsjan.

## Pattedyr
Det er registrert 107 pattedyrartar i Aserbajdsjan. Tre av dei er særeigne for landet.

Nokre døme er villgeit, muflon, gemse, aust-kaukasisk steinbukk  (*Capra cylindricornis*), vest-kaukasisk steinbukk (*Capra caucasica* syn *Capra caucasica caucasica*), persiagaselle (*Gazella subgutturosa*), brunbjørn, gullsjakal, ulv,steppeulv, stripehyene, jungelkatt (*Felis chaus*), kaukasisk villkatt (*F. silvestris caucasica*) og ei rekkje flaggermusartar, som skimmelflaggermus og brunlangøyre.

## Fuglar

Aserbajdsjan har eit rikt fugleliv. Det er registrert 363 fugleartar i landet frå rundt 60 familiar. Rundt 40 % av artane er bufaste i landet, medan 27 % av dei overvintrar her og 10 % vitjar landet under trekk. 

Dei milde vintrane ved Kaspihavet gjer at mange ande- og vadefuglar held til her om vinteren. Andre vitjar sjøen under trekket sitt om våren og hausten.
Det finst også flamingoar, hegrar, pelikanar, svaner, sniper og rapphøner i landet.

## Fiskar
I Kaspihavet, mindre innsjøar og elvar finst det 97 fiskeartar. 8 er introduserte artar. 
Dei fleste fiskane er anadrome eller halv-anadrome, det vil seia at ung fisk veks opp i saltvatn og vandrar til ferskvassområde for å yngla. Dei viktigaste fiskeslag økonomisk sett er laks, stør og belugastør.

Både størarten *[[Acipenser stellatus]]* og belugastør (*Huso huso*) er kritisk truga grunna overfisking.

## Anna

Det finst 52 reptilartar i Aserbajdsjan, dei fleste i halvørkenområde i Shamakhi og Nakhitsjevan. 

Ein har funne ti amfibieartar.

## Galleri

Şahdağ Milli Parkı - Quba (1).jpg|Hest i Shahdag nasjonalpark
20160911T080447 Lat 41 4 48.64080000 N Long 48 18 12.58304412 E.jpg|Saueflokk og fjell ved Shahdag.
Shahdag NP2.jpg|Høgfjell i Shahdag nasjonalpark
Shahdag National Park (Qusar, Azerbaijan).jpg|Fjellsider i Shahdag
IMG 20170927 132353 zardab.jpg|Frå Zardab, sør i landet.
Kapaz.jpg|Valmuar på Kapaz-fjellet i Litle Kaukasus
Payiz kendi babek rayonu naxcivan svln4821 02.jpg|*Iris lycotis* i Babek rajon i Nakhitsjevan, ein vestleg eksklave.
20160130T130105 Lat 39 40 14.93335200 N Long 49 10 56.53462783 E.jpg|Våtmark i Shirvan nasjonalpark
Şirvan milli parkı.jpg|Våtmark i Shirvan 
Gazelle, Shirvan NP1.JPG|Gaselle i Shirvan
(L) Goygol MP 012.jpg|Göygöl-sjøen
Qağayı Bakı.jpg|Hettemåse i Baku
(L) Hirkan MP 030.JPG|Rutesnok i Hirkan nasjonalpark
Spur-thighed tortoise in Mardakan, Azerbaijan 6.jpg|*Testudo graeca ibera*, ein underart av gresk landskjelpadde, i Mardakan i Baku

## Kjelder

----

**Delar av denne artikkelen bygger på «[[:en:Wildlife of Azerbaijan|Wildlife of Azerbaijan]]» frå ,  den 2. mai 2020.*  
 

**Delar av denne artikkelen bygger på «[[:en:National parks of Azerbaijan|National parks of Azerbaijan]]» frå ,  den 2. mai 2020.*  
 
## Bakgrunnsstoff

*Artar i Aserbajdsjan ved iucnredlist.org